
Priekšlikums

EIROPAS PARLAMENTA UN PADOMES LĒMUMS

par makrofinansiālo atbalstu Moldovas Republikai

SEC(2010)706

PASKAIDROJUMA RAKSTS

	(1) Priekšlikuma konteksts

	
	· Priekšlikuma pamatojums un mērķi

Komisija ierosina sniegt makrofinansiālo atbalstu (MFA) Moldovas Republikai dotācijas veidā ne vairāk kā 90 miljonu euro apmērā. Ierosinātais atbalsts ir paredzēts, lai segtu Moldovas vispārējās maksājumu bilances vajadzības un valsts budžeta finansējuma vajadzības, kuras norādījis Starptautiskais valūtas fonds (SVF). Atbalstu sniegs iestāžu stabilizācijas programmai, lai nodrošinātu fiskālo un ārējo kontu ilgtspējību, un tādējādi palīdzēs Moldovai risināt pasaules finanšu krīzes sekas.

Ierosinātais Eiropas Savienības makrofinansiālais atbalsts papildinās SVF atbalstu, kas paredzēts saskaņā ar SVF valdes 2010. gada 29. janvārī panākto vienošanos par finansējumu (VF). ES MFA mērķis ir palīdzēt Moldovai nodrošināt tās ārējā finansējuma vajadzības 2010. un 2011. gadā. Šajos divos gados Moldovas Republikas nenosegtās finansējuma vajadzības sasniegs augstāko punktu. Gadījumā, ja 2012. gadā joprojām pastāvēs ievērojams finansējuma trūkums, varētu tikt apsvērta ES atbalsta piešķiršana jaunas iniciatīvas veidā.

Ierosinātais atbalsts stiprinās arī Moldovas Republikas reformas, sekmējot valdības ekonomikas programmas īstenošanu un ES integrācijas centienus. Atbalstam būs arī pozitīva ietekme uz Eiropas Savienības sadarbības stratēģijas īstenošanu attiecībā uz Moldovas Republiku un Austrumu partnerības valstīm kopumā.

ES MFA būs ārkārtējs un laika ziņā ierobežots, un atkarīgs no sekmēm, īstenojot pašreizējo SVF programmu, un to ekonomikas politikas nosacījumu veiksmīgas izpildes, kas būs saistīti ar šo palīdzību.

	
	· Vispārīgais konteksts
Moldovas Republika ir viena no Eiropas Savienības austrumu kaimiņvalstīm, kuru pasaules krīze skārusi vissmagāk. Kaut arī pirmskrīzes gados Moldovai bija augsti vidējie ekonomiskās izaugsmes rādītāji, ienākumi uz vienu tās iedzīvotāju joprojām ir viszemākie reģionā. Politisko rīcību ekonomikas krīzes risināšanai aizkavēja vispirms gatavošanās 2009. gada pavasara parlamenta vēlēšanām un vēlāk — iekšējā politiskā spriedze saistībā ar vēlēšanu rezultātiem. Atkārtoto vēlēšanu rezultātā, kuras nācās organizēt 2009. gada rudenī, tika izveidota koalīcijas valdība, kuras reformu programmā paredzēta tuvināšanās ES un izmaiņas iepriekšējā valsts izaugsmes modelī, kas lielā mērā balstās uz naudas pārvedumu plūsmu. Šīs politiskās norises radīja jaunu implusu ES un Moldovas Republikas divpusējo attiecību stiprināšanā, un to rezultātā 2010. gada 12. janvārī tika uzsāktas oficiālas sarunas par jaunu asociācijas nolīgumu.

2009. gada 25. septembrī, tūlīt pēc ministru prezidenta Vladimir Filat vadītās valdības zvēresta nodošanas, Moldovas Republikas iestādes vērsās pie starptautiskajiem līdzekļu devējiem ar lūgumu segt valsts finansējuma vajadzības. 29. septembrī jaunā ministru prezidenta vizītes laikā Briselē jaunā valdība apstiprināja iepriekšējās administrācijas iepriekš šajā pašā gadā iesniegto lūgumu par ES finansiālā atbalsta piešķiršanu. 2010. gada 29. janvārī SVF valde apstiprināja atbalsta programmu 2010.-2012. gadam, apvienojot Paplašinātā kredītmehānisma (Extended Credit Facility (ECF)) un Paplašinātās kreditēšanas mehānisma (Extended Fund Facility (EFF)) resursus. Programma ir veidota tā, lai to varētu papildināt citi starptautiskie līdzekļu devēji, jo īpaši Pasaules Banka (PB) un ES, kā arī citi daudzpusējie un divpusējie līdzekļu devēji. Konsultatīvās grupas 2010. gada 24. marta sanāksmē Briselē arī izdevās vienoties par nozīmīgu divpusējo līdzekļu devēju ieguldījumu. Ierosinātais MFA ir daļa no finansējuma, kas piešķirts programmas īstenošanas kontekstā.

	
	· Spēkā esošie noteikumi priekšlikuma jomā
Nav.

	
	· Atbilstība pārējiem ES politikas virzieniem un mērķiem

MFA programma papildina citu ES finansējumu, jo īpaši EKPI (Eiropas kaimiņattiecību un partnerības instruments) atbalstu budžetam vidējā termiņā, kas tiek īstenots valsts stratēģijas ietvaros ES sadarbībai ar Moldovas Republiku. Tādējādi tas var palielināt ES ietekmi Moldovas Republikas politikas veidošanā, kā arī palīdzēt tai pārvarēt pašreizējo dziļo ekonomikas krīzi. MFA programma papildina arī ārējo finansējumu, kas tiek saņemts no SVF un Pasaules Bankas, un divpusējiem līdzekļu devējiem. 

	(2) Apspriešanās ar ieinteresētajām personām un ietekmes novērtējums

	
	· Apspriešanās ar ieinteresētajām personām

	
	Sagatavojot šo Komisijas priekšlikumu, Komisijas dienesti sazinājās ar Moldovas Republikas iestādēm, SVF, Pasaules banku, ERAB un potenciālajiem divpusējiem līdzekļu devējiem, un kreditoriem, lai apspriestu makrofinansiālā atbalsta vajadzības. 

Pēc Parlamenta un Padomes lēmuma pieņemšanas Komisijas dienesti ar Moldovas Republikas iestādēm apspriedīs saprašanās memorandu un dotācijas nolīgumu, lai sīki noteiktu makrofinansiālā atbalsta īstenošanas kārtību. 

	
	· Ekspertu atzinumu pieprasīšana un izmantošana

	
	Komisijas dienesti ar neatkarīgu konsultantu palīdzību sagatavos darbības novērtējumu attiecībā uz Moldovas Republikas valsts finanšu sistēmas un administratīvās kontroles kvalitāti un ticamību.

	
	· Ietekmes novērtējums 
Makrofinansiālajam atbalstam būs tūlītēja ietekme uz Moldovas Republikas maksājumu bilanci un valsts budžetu, un tādējādi tas palīdzēs mazināt finansiālos ierobežojumus, kas kavē iestāžu ekonomikas programmas īstenošanu. Makrofinansiālais atbalsts veicinās to stabilizācijas programmas vispārējo mērķu sasniegšanu, par kuriem ir panākta vienošanās ar SVF. Projektu finansēšana un/vai tehniskā palīdzība nebūtu piemērota, lai sasniegtu šos makroekonomiskās stabilizācijas programmas mērķus. 

Izmaksāto summu izmantos Valsts Bankas rezervju veidošanai; atbalstam līdzvērtīgas summas valsts valūtā ieskaitīšana valsts budžetā palīdzēs finansēt budžeta deficītu.

Eiropas Savienības atbalstu izmantos arī, lai veicinātu iestāžu centienus īstenot īstermiņa un vidēja termiņa politikas pasākumus, kas norādīti ES un Moldovas Republikas rīcības plānā, par kuru vienojās saistībā ar Eiropas kaimiņattiecību politiku. 

	(3) Priekšlikuma juridiskie aspekti

	
	· Ierosināto pasākumu kopsavilkums 
Eiropas Savienība Moldovas Republikai dara pieejamu makrofinansiālo atbalstu, kas nepārsniedz 90 miljonus euro. Ņemot vērā ekonomikas krīzes dziļo ietekmi uz valsts ekonomiku un valsts tiesības uz koncesiju finansējumu (IDA), Eiropas Savienība atbalstu sniegs dotācijas veidā.

Atbalsts būs pieejams trijās vai četrās daļās: divas daļās 2010. gadā un vienā vai divās daļās 2011. gadā. Atbalstu pārvaldīs Komisija. Komisija ar iestādēm vienosies par konkrēto ekonomikas politiku un finanšu nosacījumiem, kuri saistīti ar katru maksājuma daļu. Nepieciešamības gadījumā iekļaus īpašos noteikumus par krāpšanas un citu nelikumību novēršanu saskaņā ar Finanšu regulu. 

Atbalsts pilnībā atbildīs makroekonomiskajiem mērķiem, kas jau noteikti Moldovas Republikas ekonomikas politikas dokumentos, par kuriem panākta vienošanās ar SVF. Minētais atbalsts atbildīs arī ilgtermiņa politikas mērķiem, kuri izklāstīti ES un Moldovas Republikas Partnerības un sadarbības nolīgumā, ES un Moldovas Republikas rīcības plānā, kas salīdzinoši nesen — 2005. gadā — pieņemts Eiropas kaimiņattiecību politikas ietvaros. Kas attiecas uz īpašiem ekonomikas politikas nosacījumiem saistībā ar atbalsta izmaksāšanu, Komisija plāno pievērsties tikai dažām jomām, tostarp valsts finanšu pārvaldībai un finansiālajai stabilitātei. Turklāt Komisija var apsvērt pievēršanos konkrētai, īpaši nozīmīgai politikai, piemēram, prioritātēm, kas norādītas 2010. gada aprīļa ziņojumā par Eiropas kaimiņattiecību politikas īstenošanu (EKP progresa ziņojums), vai pasākumiem, kurus uzskata par lietderīgiem pēc darbības novērtējuma.

	
	· Juridiskais pamats

Līguma par Eiropas Savienības darbību (LESD) 212. pants.

	
	· Subsidiaritātes princips

Priekšlikums ir Eiropas Savienības dalītā kompetencē un attiecas uz sadarbību ar trešām valstīm ekonomikas un finanšu jomā. 

	
	· Proporcionalitātes princips

Priekšlikums ir saskaņā ar proporcionalitātes principu šādu iemeslu dēļ.

	
	Jaunais ierosinātais atbalsts līdz pat 90 miljonu euro apmērā atbilst nedaudz vairāk kā 27 % no Moldovas Republikas atlikušajām ārējā finansējuma vajadzībām 2010. un 2011. gadam un papildina SVF un Pasaules Bankas sniegto makroekonomisko atbalstu. Sloga sadalē Eiropas Savienība ņem vērā pašreizējos ārkārtējos apstākļus, jo pasaules krīzes izvēršanās spēcīgi ietekmē Moldovas ekonomiku. 

	
	· Juridisko instrumentu izvēle

	
	Ierosinātie juridiskie instrumenti: cits.

	
	Situācijā, kad nav pamatregulas par makrofinansiālā atbalsta instrumentu, ad hoc Parlamenta un Padomes lēmumi saskaņā ar LESD 212. pantu ir šim atbalstam vienīgais pieejamais juridiskais instruments.

	(4) Ietekme uz budžetu

	
	Šo atbalstu finansēs no saistību apropriācijām 2010. un 2011. gada budžeta pozīcijā 01 03 02 (makroekonomiskā palīdzība), un maksājumi arī tiks veikti 2010. un 2011. gadā.

	(5) Papildu informācija

	
	· Pārbaude, pārskatīšana un turpināmība

	
	Priekšlikumam ir ierobežots pieejamības periods.


2010/0162 (COD)

Priekšlikums

EIROPAS PARLAMENTA UN PADOMES LĒMUMS 

par makrofinansiālo atbalstu Moldovas Republikai

EIROPAS PARLAMENTS UN EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 212. pantu, 

ņemot vērā Eiropas Komisijas priekšlikumu
, 

pēc tiesību akta projekta nosūtīšanas valstu parlamentiem,

rīkojoties saskaņā ar parasto likumdošanas procedūru
,

tā kā:

(1) Moldovas Republikas un Eiropas Savienības attiecības attīstās, pamatojoties uz Eiropas kaimiņattiecību politiku. Kopiena un Moldovas Republika 2005. gadā vienojās par Eiropas kaimiņattiecību politikas rīcības plānu, nosakot vidēja termiņa prioritātes to divpusējās attiecībās. ES un Moldovas Republikas attiecības vēl vairāk nostiprina arī nesen aizsāktā Austrumu partnerība. 2010. gada janvārī Eiropas Savienība un Moldovas Republika uzsāka sarunas par asociācijas nolīgumu, un gaidāms, ka tas aizstās spēkā esošo partnerības un sadarbības nolīgumu. 

(2) Moldovas Republikas ekonomiku ir smagi skārusi starptautiskā finanšu krīze, kuras rezultātā strauji samazinās ražošana, pasliktinās fiskālais stāvoklis un pieaug vajadzība pēc ārējā finansējuma. 

(3) Moldovas Republikas ekonomikas stabilizācijai un atveseļošanai piešķirta Starptautiskā Valūtas fonda (SVF) finanšu palīdzība. SVF vienošanos par finansējumu Moldovas Republikai apstiprināja 2010. gada 29. janvārī. 

(4) Moldovas Republika ir lūgusi Savienības makrofinansiālo atbalstu, ņemot vērā ekonomiskās situācijas un perspektīvas pasliktināšanos. 

(5) Ņemot vērā, ka 2010.–2011. gada maksājumu bilancē joprojām ir finansējuma iztrūkums, makrofinansiālo atbalstu uzskata par piemērotu atbildi uz Moldovas Republikas lūgumu atbalstīt ekonomikas stabilizāciju saistībā ar pašreizējo SVF programmu. Paredzams, ka šis makrofinansiālais atbalsts atvieglos arī valsts budžeta ārējā finansējuma vajadzības.

(6) Savienības makrofinansiālajam atbalstam būtu ne tikai jāpapildina SVF un Pasaules Bankas piedāvātās programmas un piešķirtie resursi, bet arī jānodrošina ES līdzdalības pievienotā vērtība.

(7) Komisijai būtu jānodrošina, ka Savienības makrofinansiālais atbalsts juridiski un pēc būtības saskan ar pasākumiem, kas veikti dažādās jomās saistībā ar Eiropas Savienības ārējo darbību un citām atbilstīgām politikām.

(8) Īpašiem atbalsta mērķiem būtu jāstiprina efektivitāte, pārredzamība un pārskatatbildība. Komisijai būtu regulāri jāuzrauga šo mērķu īstenošana.

(9) Ar makrofinansiālā atbalsta piešķiršanu saistītajiem nosacījumiem būtu jāatspoguļo Savienības Moldovas Republikas politikas galvenie principi un mērķi.

(10) Lai efektīvi aizsargātu Savienības finansiālās intereses saistībā ar šo finansiālo atbalstu, ir jāparedz, ka Moldovas Republika veic atbilstīgus pasākumus, lai novērstu un apkarotu krāpšanu, korupciju un visus citus pārkāpumus saistībā ar šo atbalstu, kā arī tas, ka Komisija veic pārbaudes un Revīzijas palāta — revīzijas.

(11) Savienības makrofinansiālā atbalsta izmaksāšana neierobežo budžeta lēmējinstitūciju pilnvaras.

(12) Savienības makrofinansiālais atbalsts būtu jāīsteno Komisijai. Šā lēmuma īstenošanai vajadzīgie pasākumi jānosaka saskaņā ar Padomes 1999. gada 28. jūnija Lēmumu 1999/468/EK, ar ko paredz Komisijai piešķirto ieviešanas pilnvaru īstenošanas procedūru
, 

IR PIEŅĒMUŠI ŠO LĒMUMU. 

1. pants

1.
Eiropas Savienība Moldovas Republikai dara pieejamu makrofinansiālo atbalstu dotācijas veidā ar maksimālo summu 90 miljoni euro, lai atbalstītu Moldovas Republikas ekonomikas stabilizāciju un palīdzētu segt tās maksājumu bilances un budžeta vajadzības, kā norādīts pašreizējā Starptautiskā valūtas fonda (SVF) programmā. 
2.
Savienības makrofinansiālā atbalsta izmaksāšanu pārvalda Komisija, ievērojot nolīgumus vai vienošanos, kas panāktas starp SVF un Moldovas Republiku, un galvenos ekonomikas reformas principus un mērķus, kas noteikti Eiropas Savienības un Moldovas Republikas Partnerības un sadarbības nolīgumā un rīcības plānā. 

3.
Eiropas Savienības finansiālais atbalsts ir pieejams divarpus gadus, sākot no pirmās dienas pēc 2. panta 1. punktā minētā saprašanās memoranda stāšanās spēkā.

2. pants

1.
Komisija, rīkojoties saskaņā ar šā lēmuma 6. pantā minēto konsultāciju procedūru, ir pilnvarota vienoties ar Moldovas Republiku par ekonomikas politikas nosacījumiem attiecībā uz Eiropas Savienības makrofinansiālā atbalsta piešķiršanu, kas jāiekļauj saprašanās memorandā. Šie nosacījumi ir saskaņā ar nolīgumiem vai vienošanos, kas panākta starp SVF un Moldovas Republiku, un galvenajiem ekonomikas reformas principiem un mērķiem, kas noteikti Eiropas Savienības un Moldovas Republikas Partnerības un sadarbības nolīgumā un rīcības plānā. Šie principi un mērķi ir paredzēti, lai stiprinātu atbalsta efektivitāti, pārredzamību un pārskatatbildību, tostarp jo īpaši Moldovas Republikas valsts finanšu pārvaldības sistēmas. Progresu šo mērķu sasniegšanā pastāvīgi uzraudzīs Komisija. Detalizētus atbalsta finanšu noteikumus nosaka dotācijas nolīgumā, par ko vienojas Komisija un Moldovas Republikas iestādes. 
2.
Savienības makrofinansiālā atbalsta īstenošanas laikā Komisija raugās, lai ar šo atbalstu saistīto Moldovas Republikas finansiālo vienošanos, administratīvo procedūru, iekšējās un ārējas kontroles mehānismu darbība būtu pareiza.

3.
Komisija regulāri pārbauda, vai Moldovas Republikas ekonomikas politika ir saskaņā ar Savienības makrofinansiālā atbalsta mērķiem un vai tiek apmierinoši īstenoti saskaņotie ekonomikas politikas nosacījumi. Šajā nolūkā Komisija cieši sadarbojas ar SVF un Pasaules banku.

3. pants

1.
Komisija Savienības makrofinansiālo atbalstu dara pieejamu Moldovas Republikai vismaz trijās dotācijas daļās, ievērojot 2. punktā noteikto. Katras daļas apjomu nosaka saprašanās memorandā. 

2.
Komisija pieņem lēmumu par maksājumu veikšanu, ja ir sekmīgi īstenoti ekonomikas politikas nosacījumi, par kuriem panākta vienošanās saprašanās memorandā. Otrās un turpmāko daļu izmaksu veic ne agrāk kā trīs mēnešus pēc iepriekšējā maksājuma veikšanas.
3.
Savienības līdzekļus maksā Moldovas Valsts Bankai. Saskaņā ar saprašanās memorandā paredzētajiem noteikumiem, tostarp apstiprinātajām budžeta deficīta vajadzībām, finansējumu var pārskaitīt Moldovas Republikas Valsts kasei kā galīgajam saņēmējam.

4. pants
Savienības makrofinansiālo atbalstu īsteno saskaņā ar Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Savienības vispārējam budžetam
, un tās īstenošanas noteikumiem
. Saprašanās memorandā un dotācijas nolīgumā, par ko jāvienojas ar Moldovas Republikas iestādēm, jo īpaši paredz, ka Moldovas Republika veic konkrētus pasākumus, lai novērstu un apkarotu krāpšanu, korupciju un citus ar šo atbalstu saistītus pārkāpumus. Lai nodrošinātu līdzekļu pārvaldes un Savienības maksājumu lielāku pārredzamību, tajā paredz arī Komisijas, tostarp Eiropas Biroja krāpšanas apkarošanai (OLAF), kontroli ar tiesībām veikt pārbaudes un apskates uz vietas, un Revīzijas palātas revīzijas, kas attiecīgā gadījumā jāveic uz vietas.

5. pants

1.
Katru gadu līdz 31. augustam Komisija iesniedz Eiropas Parlamentam un Padomei ziņojumu, kurā ietverts novērtējums par šā lēmuma īstenošanu iepriekšējā gadā. Ziņojumā norāda saistību starp 2. panta 1. punktā minētajiem politikas nosacījumiem, kas izklāstīti saprašanās memorandā, Moldovas Republikas faktisko ekonomisko un fiskālo situāciju un atbalsta daļu izmaksu.

2.
Komisija iesniedz Eiropas Parlamentam un Padomei retrospektīvā novērtējuma ziņojumu ne vēlāk kā divus gadus pēc 1. panta 3. punktā minētā pieejamības perioda beigām. 
6. pants

1.
Komisijai palīdz komiteja. 

2.
Atsaucoties uz šo punktu, piemēro Lēmuma 1999/468/EK 3. un 7. pantu, ņemot vērā tā 8. pantu. 
7. pants

Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

Šis lēmums ir adresēts dalībvalstīm.

Briselē, [...]

Eiropas Parlamenta vārdā —
Padomes vārdā —

priekšsēdētājs
priekšsēdētājs

TIESĪBU AKTA FINANŠU PĀRSKATS

1.
PRIEKŠLIKUMA NOSAUKUMS

Makrofinansiālais atbalsts Moldovas Republikai

2.
ABM/ABB (BUDŽETA LĪDZEKĻU VADĪBA VAI SADALE PA DARBĪBAS JOMĀM)

Attiecīgās politikas jomas un saistītās darbības:

Sadaļa 01 – Ekonomika un finanses, 03 – Starptautiskā ekonomika un finanses

3.
BUDŽETA POZĪCIJAS

3.1.
Budžeta pozīcijas (darbības pozīcijas un atbilstīgā tehniskā un administratīvā atbalsta pozīcijas (ex BA pozīcijas)), norādot nosaukumu

01 03 02 pants — Makroekonomiskā palīdzība

3.2.
Darbības un finansiālās ietekmes ilgums

Maksājumus veiks 2010. un 2011. gadā vismaz trijās daļās. Tomēr nevar izslēgt kavēšanos, kas paildzinās darbību. 

3.3.
Budžeta informācija

	Budžeta pozīcija
	Izdevumu veids
	Jauns
	EBTA iemaksa
	Kandidātvalstu iemaksas
	Finanšu plāna pozīcija

	01. 03. 02
	Fakult.
	Dif.
	NĒ
	NĒ
	NĒ
	Nr. 4


4.
RESURSU KOPSAVILKUMS
4.1.
Finanšu resursi

4.1.1.
Saistību apropriāciju (SA) un maksājumu apropriāciju (MA) kopsavilkums

miljonos EUR (3 zīmes aiz komata)

	Izdevumu veids
	Iedaļa Nr.
	
	2010
	2011

Pieprasījums:
	
	
	Kopā

	Darbības izdevumi

	
	
	
	
	
	
	
	

	Saistību apropriācijas (SA)
	8.1.
	a
	98,985
	114,868

	
	
	

	Maksājumu apropriācijas (MA)
	
	b
	90,000
	103,500

	
	
	

	Pamatsummā ietvertie administratīvie izdevumi

	
	
	
	

	Tehniskais un administratīvais atbalsts (nedif.)
	8.2.4.
	c
	0
	0
	
	
	

	PAMATSUMMAS KOPAPJOMS
	
	
	
	
	
	
	

	Saistību apropriācijas
	
	a+c
	0
	0
	
	
	

	Maksājumu apropriācijas
	
	b+c
	0
	0
	
	
	

	Pamatsummā neietvertie administratīvie izdevumi

	
	

	Cilvēkresursu izmaksas un saistītie izdevumi (nedif.)
	8.2.5.
	d
	0
	0
	
	
	

	Pamatsummā neietvertās administratīvās izmaksas, izņemot cilvēkresursu izmaksas un saistītos izdevumus (nedif.)
	8.2.6.
	e
	0
	0
	
	
	

	Kopējās orientējošās izmaksas

	KOPĀ — SA, ieskaitot cilvēkresursu izmaksas
	
	a+c+d+e
	98,985
	114,868

	
	
	


	KOPĀ — MA, ieskaitot cilvēkresursu izmaksas
	
	b+c+d+e
	90,000


	103,500


	
	
	


4.1.2.
Saderība ar finanšu plānojumu

X
Priekšlikums ir saderīgs ar pašreizējo finanšu plānojumu

(
Pieņemot priekšlikumu, jāpārplāno attiecīgā pozīcija finanšu plānā

(
Pieņemot priekšlikumu, var būt jāpiemēro Iestāžu nolīguma noteikumi
 (par elastības fondu vai finanšu plāna pārskatīšanu)

4.1.3.
Finansiālā ietekme uz ieņēmumiem

X
Priekšlikums finansiāli neietekmē ieņēmumus

(
Priekšlikumam ir finansiāla ietekme uz ieņēmumiem, un tā ir šāda:

4.2.
Cilvēkresursi, izteikti ar pilna laika ekvivalentu, FTE (arī ierēdņi, pagaidu darbinieki un ārštata darbinieki) — sīkāk skatīt 8.2.1. punktā

	Gada vajadzības
	2010
	2011
	
	
	
	

	Kopā — cilvēkresursi
	1/3
	1/3
	
	
	
	


5.
RAKSTUROJUMS UN MĒRĶI

5.1.
Īstermiņa vai ilgtermiņa vajadzības

Moldovas Republikas ekonomiku ir smagi skārusi pasaules ekonomiskā un finanšu krīze. Ekonomiskā izaugsme sāka palēnināties 2008. gada otrajā pusē, un ražošana 2009. gadā samazinājās par 6,5 %. Kaut gan tekošā konta deficīts samazinās, kopējās ārējā finansējuma vajadzības joprojām ir lielas, jo samazinājusies līdzekļu pieplūde (jo īpaši attiecībā uz naudas pārvedumiem, no kuriem Moldovas ekonomika ir ļoti atkarīga) un palielinājušās īstermiņa parāda atmaksas saistības. Starptautiskais valūtas fonds konstatēja, ka 2010. un 2011. gadā atlikušais ārējā finansējuma iztrūkums ir 460 miljoni euro. Gaidāms, ka Eiropas Savienība segs daļu no minētajām atlikušajām ārējā finansējuma vajadzībām.

5.2.
Pievienotā vērtība, ko rada Eiropas Savienības iesaistīšanās, priekšlikuma saskanība ar citiem finanšu instrumentiem un iespējamā sinerģija

ES finansiālā atbalsta piešķiršana atspoguļo ES un Moldovas Republikas attiecību nozīmību Eiropas kaimiņattiecību politikā. Makrofinansiālais atbalsts ir piemērots instruments, lai papildinātu pašreizējo Savienības atbalstu, un tas papildina pilnībā finansēto un SVF atbalstīto ekonomikas stabilizācijas programmu. Tas veicinās arī turpmāku šobrīd notiekošo ekonomisko un politisko integrāciju ar ES, par ko liecina, piemēram, 2010. gada janvārī uzsāktās sarunas par asociācijas nolīgumu ar ES. Tādējādi var izveidot nozīmīgas sinerģijas, ņemot vērā atbalsta ietekmi uz ekonomikas reformu un stabilizāciju. 

5.3.
Priekšlikuma mērķi, sagaidāmie rezultāti un atbilstīgie ABM rādītāji

Ekonomikas un finanšu ģenerāldirektorāta darbības “Starptautiskā ekonomika un finanses” mērķis “nodrošināt finansiālu palīdzību trešām valstīm, lai atrisinātu maksājumu bilances krīzes un atjaunotu ārējo parādu stabilitāti” ir saistīts ar vispārējo mērķi “veicināt labklājību ārpus ES”.

Saistītie rādītāji ir “tekošā konta bilance procentos no IKP” (gaidāmais rezultāts: uzlabojums), “ārējais parāds procentos no IKP” (gaidāmais rezultāts: samazinājums) un “oficiālās rezerves preču un pakalpojumu importa mēnešos” (gaidāmais rezultāts: stabilizācija vai palielinājums).

5.4.
Īstenošanas metode (orientējoši)

X
Pārvalda centralizēti

X
Pārvaldību īsteno tieši, to veic Komisija

(
Pārvaldību īsteno netieši, atbildību deleģējot

(
izpildaģentūrām

(
Kopienu izveidotām iestādēm Finanšu regulas 185. panta nozīmē

(
dalībvalstu publiskā sektora iestādēm vai tām struktūrām, kuras pilda publisko pasūtījumu

(
Pārvalda dalīti vai decentralizēti

(
kopā ar dalībvalstīm

(
kopā ar trešām valstīm

(
Pārvalda kopā ar starptautiskām organizācijām (precizēt)

Piezīmes:

6.
UZRAUDZĪBA UN NOVĒRTĒŠANA

6.1.
Uzraudzības sistēma

Komisijas dienesti veiks minētās darbības uzraudzību, pamatojoties uz makroekonomikas un struktūrpolitikas pasākumiem, par kuriem jāvienojas ar Moldovas Republikas iestādēm saprašanās memorandā. Iestādēm par šiem pasākumiem būs regulāri jāziņo Komisijas dienestiem. Eiropas Komisijas delegācija Kišiņevā ziņos par jautājumiem saistībā ar atbalsta uzraudzību. Komisijas dienesti uzturēs ciešus kontaktus ar SVF un Pasaules Banku.

6.2.
Novērtēšana

6.2.1.
Provizoriskais novērtējums

Komisijas dienesti (Ekonomikas un finanšu ģenerāldirektorāta D3 nodaļa) veica provizorisko novērtēšanu.

6.2.2.
Pasākumi, kas veikti pēc starpposma novērtējuma vai retrospektīvā novērtējuma (ņemot vērā līdzšinējo pieredzi)

Iepriekšējās Moldovas Republikā no 2007. līdz 2008. gadam īstenotās darbības retrospektīvo novērtēšanu pabeidza 2010. gada februārī. Novērtējumā secināts, ka “MFA ir bijusi pozitīva, bet neliela ietekme uz vidēja termiņa un ilgtermiņa ārējās ilgtspējas izredzēm. Tas galvenokārt saistīts ar pozitīvo ietekmi uz ekonomikas izaugsmi no 2006. līdz 2008. gadam, kas rezultātā ietekmēja parāda attiecību pret IKP”. Attiecībā uz MFA ietekmi uz strukturālajām reformām novērtējumā secināts, ka “MFA ir bijusi politiski nostiprinoša nozīme visās jomās” (uz kurām bija attiecināti nosacījumi). 

Kopš 2004. gada par makrofinansiālā atbalsta darbībām tika veikti vienpadsmit retrospektīvie novērtējumi, ieskaitot četrus novērtējumus jaunajās neatkarīgajās bijušās Padomju Savienības valstīs. Minētajos novērtējumos secināts, ka MFA darbības, lai arī dažkārt nelielā mērā un netiešā veidā, veicina ārējās ilgtspējības un makroekonomiskās stabilitātes uzlabošanos un palīdz saņēmējvalstī īstenot strukturālās reformas. Vairumā gadījumu MFA darbībām bija pozitīva ietekme uz saņēmējvalsts maksājumu bilanci, un tās palīdzēja mazināt budžeta ierobežojumus. Tās arī veicināja nedaudz lielāku ekonomikas izaugsmi.

6.2.3.
Turpmākās vērtēšanas noteikumi un periodiskums

Ekonomikas un finanšu ģenerāldirektorāts divu gadu laikā pēc finansiālā atbalsta noslēgšanās plāno veikt Moldovas Republikai sniegtā atbalsta neatkarīgu retrospektīvo novērtējumu saskaņā ar daudzgadu novērtējuma programmu.

7.
Krāpšanas apkarošanas pasākumi 

Ierosinātais juridiskais pamats Moldovas Republikas makrofinansiālajam atbalstam ietver noteikumu par krāpšanas novēršanas pasākumiem. Šie pasākumi tiks sīkāk izstrādāti saprašanās memorandā un dotācijas nolīgumā. Paredzēts, ka atbalstu piešķirs, ja tiks pildīti vairāki īpaši politikas nosacījumi, galvenokārt valsts finanšu pārvaldības jomā, lai stiprinātu atbalsta efektivitāti, pārredzamību un pārskatatbildību. Makrofinansiālajam atbalstam piemēros pārbaudes, kontroles un revīzijas procedūras, par kurām ir atbildīga Komisija, ar to saprotot arī Eiropas Biroju krāpšanas apkarošanai (OLAF), un kuras veic Eiropas Revīzijas palāta.

Lai izpildītu Eiropas Kopienu vispārējam budžetam piemērojamās Finanšu regulas prasības, Komisijas dienesti ir izveidojuši finansēšanas sistēmu posmu un administratīvo procedūru darbības novērtējumu programmu visās trešās valstīs, kas saņem makrofinansiālo atbalstu. Pirmais darbības novērtējums Moldovas Republikā tika veikts 2007. gada sākumā, un Pasaules Bankas veiktais pētījums par valsts finanšu pārvaldības darbību tika publicēts 2006. gada aprīlī un papildināts 2008. gada jūnijā. Drīzumā Eiropas Komisija atjauninās esošo darbības novērtējumu. Tā rezultātus izmantos, lai palīdzētu noteikt īpašos politikas pasākumus attiecībā uz valsts finanšu pārvaldību.

8.
ZIŅAS PAR RESURSIEM

8.1.
Priekšlikuma mērķi un to sasniegšanas izmaksas

Saistību apropriācijas miljonos EUR (3 zīmes aiz komata)

	Mērķi, darbības un rezultāti
	Rezultāta veids
	Vidējās izmaksas
	2010. gads
	2011. gads
	2013. gads
	KOPĀ

	
	
	
	Rezultātu skaits
	Kopējās izmaksas
	Rezultātu skaits
	Kopējās izmaksas
	Rezultātu skaits
	Kopējās izmaksas
	Rezultātu skaits
	Kopējās izmaksas

	DARBĪBAS MĒRĶIS Nr.1 
	
	
	
	
	
	
	
	
	
	

	Darbība Nr. 1 Maksājumu bilances/ budžeta atbalsts Moldovas Republikai
	Maksājumu bilances / budžeta atbalsts dotācijas veidā
	
	2 daļas
	50
	1 vai 2 daļas
	40
	
	
	3
	90

	Darbība Nr. 2 Darbības novērtējums
	
	
	
	
	
	
	
	
	
	

	Rezultāts Nr. 1
	Ziņojums
	
	1
	0,05
	
	
	
	
	1
	0,05

	Darbība Nr. 3 
Retrospektīvais novērtējums
	
	
	
	
	
	
	
	
	
	

	Rezultāts Nr. 1
	Ziņojums
	
	
	
	
	
	1
	0.15
	1
	0.15

	KOPĀ — IZMAKSAS
	
	
	
	50,05
	
	40
	
	0,15
	
	90,20


8.2.
Administratīvie izdevumi 
8.2.1.
Cilvēkresursu daudzums un veidi

	Amata veids
	
	Personāls, kas iesaistāms darbības pārvaldībā, izmantojot esošos un/vai papildu resursus (amata vietu skaits/ pilna laika ekvivalents)

	
	
	2010. gads
	Gads n+1 
	Gads n+2 
	Gads n+3 
	Gads n+4 
	Gads n+5 

	Ierēdņi vai pagaidu darbinieki
 (XX 01 01)
	A*/AD
	1/3
	1/3
	
	
	
	

	
	B*, C*/AST
	
	
	
	
	
	

	Personāls, ko finansē
 atbilstoši XX 01 02. pantam
	
	
	
	
	
	

	Pārējais personāls, ko finansē
 atbilstoši XX 01 04/05. pantam
	
	
	
	
	
	

	KOPĀ
	1/3
	1/3
	
	
	
	


8.2.2.
No darbības izrietošie uzdevumi

Cita starpā sagatavot/saskaņot saprašanās memorandus un dotācijas nolīgumu, sazināties ar iestādēm un starptautiskajām finanšu institūcijām, uzraudzīt saņēmējvalsts ekonomikas un strukturālo politiku, doties pārbaudes komandējumos un sagatavot Komisijas personāla ziņojumus, sagatavot Komisijas procedūras, kas ir saistītas ar atbalsta pārvaldību. 

8.2.3.
Cilvēkresursu plānošana (štatā)

X
Amata vietas, kas patlaban iedalītas programmas pārvaldības vajadzībām, jāaizstāj ar citām vai jāpagarina termiņš, uz kādu tās iedalītas

(
Amata vietas iedalītas saskaņā ar gada stratēģiskās plānošanas (GSP) un provizoriskā budžeta projekta (PBP) procedūru gadam n
(
Amata vietas jāpieprasa nākamajā GSP/PBP procedūras ciklā

(
Amata vietas jāiedala, pārgrupējot resursus attiecīgajā dienestā (iekšējā pārgrupēšana)

(
Amata vietas nepieciešamas gadā n, bet nav iedalītas saskaņā ar GSP/PBP procedūru attiecīgajam gadam

8.2.4.
Citi pamatsummā ietvertie administratīvie izdevumi (XX 01 04/05 – administratīvās pārvaldes izdevumi)

miljonos EUR (3 zīmes aiz komata)

	Budžeta pozīcija 01 03 02

Makroekonomiskā palīdzība
	Gads n
	Gads n+1 
	Gads n+2 
	Gads n+3 
	Gads n+4 
	Gads n+5 

un turpmākie gadi
	KOPĀ

	1. Tehniskais un administratīvais atbalsts (ietverot attiecīgās personāla izmaksas)
	
	
	
	
	
	
	

	Izpildaģentūras

	
	
	
	
	
	
	

	Cita veida tehniskais un administratīvais atbalsts
	
	
	
	
	
	
	

	
— iekšējais (intra muros) 
	
	
	
	
	
	
	

	
— ārējais (extra muros)
1) Darbības novērtējums 
2) Retrospektīvais novērtējums 
	0,050
	
	
	0,150
	
	
	0,050

0,150

	Tehniskais un administratīvais atbalsts (kopā)
	0,050
	
	
	0,150
	
	
	0,200

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	


8.2.5.
Cilvēkresursu izmaksas un saistītie izdevumi, kas nav ietverti pamatsummā

miljonos EUR (3 zīmes aiz komata)

	Cilvēkresursu veids
	Gads n
	Gads n+1 
	Gads n+2 
	Gads n+3 
	Gads n+4 
	Gads n+5 
un turpmākie gadi

	Ierēdņi un pagaidu darbinieki (XX 01 01)
	0,030
	0,030
	
	
	
	

	Personāls, ko finansē atbilstīgi XX 01 02. pantam (palīgpersonāls, valsts norīkotie eksperti, līgumpersonāls u. c.)

(norādīt budžeta pozīciju )
	
	
	
	
	
	

	Kopā — cilvēkresursu izmaksas un saistītie izdevumi (NAV ietverti pamatsummā)
	0,030
	0,030
	
	
	
	


	Aprēķins — ierēdņi un pagaidu darbinieki

	Vajadzības gadījumā skatīt 8.2.1. punktu.

	NEATTIECAS


	Aprēķins — personāls, ko finansē atbilstīgi XX 01 02. pantam

	Vajadzības gadījumā skatīt 8.2.1. punktu.

	NEATTIECAS


	8.2.6. Citi administratīvie izdevumi, kas nav ietverti pamatsummā

miljonos EUR (3 zīmes aiz komata)

	
	2010. gads
	Gads n+1 
	Gads n+2 
	Gads n+3 
	Gads n+4 
	Gads n+5 
un turpmākie gadi
	KOPĀ

	XX 01 02 11 01 — Komandējumi
	0,020
	0,010
	
	
	
	
	0,030

	XX 01 02 11 02 — Sanāksmes un konferences
	
	
	
	
	
	
	

	XX 01 02 11 03 – Komitejas
 
	
	
	
	
	
	
	

	XX 01 02 11 04 — Pētījumi un konsultēšanās
	
	
	
	
	
	
	

	XX 01 02 11 05 — Informācijas sistēmas
	
	
	
	
	
	
	

	2. Citi pārvaldības izdevumi (kopā) (XX 01 02 11)
	
	
	
	
	
	
	

	3. Citi administratīva rakstura izdevumi (precizēt, norādot budžeta pozīciju)
	
	
	
	
	
	
	

	Kopā — administratīvie izdevumi, izņemot cilvēkresursu izmaksas un saistītos izdevumus (NAV ietverti pamatsummā)
	0,020
	0,010
	
	
	
	
	0,030


	Aprēķins — citi administratīvie izdevumi, kas nav ietverti pamatsummā

	Trīs komandējumi vienai/divām personām


�	OV C […], […], […]. lpp. 


�	OV L


�	OV L 184, 17.7.1999., 23. lpp.


�	OV L 248, 16.9.2002., 1. lpp. 


�	Komisijas Regula (EK, Euratom) Nr. 2342/2002, OV L 357, 31.12.2002., 1. lpp.


�	Izdevumi, kas nav ietverti attiecīgās 01. sadaļas xx 01. nodaļā.


�	2011. gada provizoriskais budžeta projekts.


�	2011. gada provizoriskais budžeta projekts.


�	Izdevumi, kas ietverti xx. sadaļas xx 01 04. pantā.


�	Izdevumi, kas ietverti xx 01. nodaļā, izņemot xx 01 04. vai xx 01 05. pantu.


�	2011. gada provizoriskais budžeta projekts.


�	2011. gada provizoriskais budžeta projekts.


�	Sk. Iestāžu nolīguma 19. un 24. punktu.


�	Atbilstīgās izmaksas NAV ietvertas pamatsummā.


�	Atbilstīgās izmaksas NAV ietvertas pamatsummā.


�	Atbilstīgās izmaksas ir ietvertas pamatsummā.


�	Norādīt katrai izpildaģentūrai atbilstīgo tiesību akta finanšu pārskatu.


�	Precizēt komitejas veidu un grupu, pie kuras tā pieder.

